**OBRAZLOŽENJE PRIJEDLOGA PRVIH IZMJENA I DOPUNA PRORAČUNA OPĆINE RUŽIĆ ZA 2018. GODINU**

Proračun Općine Ružić za 2018. godinu kao i Projekcije proračuna za 2019. i 2020. godinu usvojeni su na 5. sjednici održanoj 4. sjednici od 18. prosinca 2017. godine, a objavljeni u „Službenom vjesniku Šibensko-kninske županije“ broj 01/18. Proračun za 2018. godinu utvrđen je u iznosu 13.960.467,00 kuna. Zakonom o proračunu ("Narodne novine" broj 87/08,136/12 i 15/15) propisana je obveza ponovnog uravnoteženja proračuna ako se tijekom proračunske godine povećaju ili smanje rashodi i izdaci, odnosno prihodi i primici proračuna. Proračun se uravnotežuje izmjenama i dopunama proračuna na način kao i za donošenje proračuna. Projekcije proračuna za 2019. i 2020. godinu prijedlogom prvih Izmjena i dopuna Proračuna Općine Ružić za 2018.godinu se ne mijenjaju.

U nastavku se daje obrazloženje planiranih ukupnih prihoda i primitaka i rashoda i izdataka koji se predlažu prvim Izmjenama i dopunama Proračuna Općine Ružić za 2018. godinu. .

1. PRIHODI POSLOVANJA (prihodi od poreza, pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda i robe te pruženih usluga i prihodi od donacija, kazne , upravne mjere i ostali prihodi) predlažu se u iznosu od 13.781.799,00 kuna ili za 1.82% manje u odnosu na plan Proračuna za 2018. godinu.

1.1..Prihodi od poreza planirani su u iznosu 3.199.343,00 kuna i veći su za 7,27% u odnosu na izvorni plan. Povećanje prihoda od poreza planira se na temelju ostvarenja za prvih osam mjeseci 2018. godine.

1.2. Pomoći iz inozemstva i od subjekata unutar općeg proračuna planirani su u iznosu 8.322.527,00 kuna i smanjene su 10,75% u odnosu na izvorni Plan. Najveći iznos pomoći odnosi se na pomoći iz proračuna temeljem prijenosa EU sredstava i to kapitalne za izgradnju vrtića u iznosu 5.348.000,00 kuna i tekuće pomoći iz proračuna temeljem prijenosa EU sredstava za program „Zaželi“ u iznosu 1.311.040.00 kuna.

Planirane su i kapitalne pomoći Fonda za zaštitu okoliša i energetsku učinkovitost.za nabavku spremnika za odlaganje otpada u iznosu 214.987,00 kuna, zatim kapitalne pomoći za gradnju (asfaltiranje) cesta u iznosu 350.000,00 (cesta Gornji Gradac), odobreno od MRRFEU i 280.000,00 kuna za nerazvrstane ceste odobreno od Središnjeg državnog ureda za obnovu i stambeno zbrinjavanje. Također su planirane i kapitalne pomoći za prijavljene projekte obnove Vatrogasnog doma i škole Umljanovići kao i za neke manje projekte.

Iznosi planirani Proračunom za program „Zaželi“ i investiciju Izgradnje vrtića nisu mijenjani iz razloga što kod donošenja proračuna nije bilo poznato u kojem će se vremenskom periodu realizirati, a do kraja godine ostaje mogućnost traženja predujma po provedenim postupcima projekata te zbog toga je i ostavljen planirani iznos.

2. VIŠAK PRIHODA iz prethodne godine je temeljem Odluke o rasporedu rezultata iz 2017. godine povećan u iznosu 606.929,00 kuna ili 50,5%, tako da je ukupan višak 1.809.429,00 kuna. U međuvremenu je završen i Program javnih radova iz 2017. godine iz kojeg su ostala neutrošena sredstva za umanjene doprinose na plaće i troškove prijevoza u vrijeme odsutnosti s posla. Ostaje obveza povrata neutrošenih sredstava Zavodu za zapošljavanje po konačnom obračunu.

**3.RASHODI I IZDACI**

Prijedlogom prvih Izmjena i dopuna Proračuna Općine Ružić za 2018. godinu smanjuju se ukupni rashodi i izdaci Proračuna za 178.668,00 kuna u odnosu na Plan i novi Plan iznosi 13.781.799,00 kuna.

Materijalni rashodi se povećavaju u iznosu od 203.654,00 kuna, odnosno za 12,31%, te sada iznose 1.971.745,00 kuna, a povećanje se odnosi uglavnom na povećanje rashoda za usluge, i to usluge tekućeg i investicijskog održavanja (za 23.000,00 kuna), zdravstvene i veterinarske usluge (za 19.000,00 kuna) po ugovoru sa poduzećem „As Eco“ za zbrinjavanje napuštenih životinja, ostale usluge (za 30.000,00 kuna), odnosi se na plaćanje 1% provizije za uplatu prihoda u proračun. Također su predložene još neke preraspodjele među stavkama.

U programu „Zaželi“ došlo je do preraspodjele po stavkama prema potpisanom Ugovoru, a ukupan iznos sredstava se ne mijenja.

U programu socijalne zaštite, predložena je promjena u aktivnosti sufinanciranja učenika odnosno povećanje u iznosu 30.000,00 kuna.

4. RASHODI ZA NABAVU NEFINANCIJSKE IMOVINE su smanjeni za 395.680,00 kuna ili 4,31% manje u odnosu na izvorni Plan. Projekt asfaltiranja cesta je povećan za 325.393,00 kuna ili 30,97% više od Plana, a projekt nabavke traktora za komunalna održavanja za ovu godinu se neće realizirati. Također je povećan projekt nabavke spremnika za odvojeno prikupljanje otpada za 202.927,00 kuna odnosno Fond će financirati projekt u iznosu 214.987,00 kuna a ostatak općina.

U programu predškolskog odgoja je predloženo povećanje za konzultantske usluge odnosno usluge praćenja provedbe projekta izgradnje vrtića, kao i usluge nadzora koje su povećane za 50.000,00 kuna.

U programu obnove i uređenja objekata predložene su neke promjene. Smanjen je iznos za projekt uređenja stare škole u Umljanovićima (za 70.000,00 kuna), a predloženo uređenje i opremanje Doma Gradac (35.000,00 kuna).

Projekt energetske obnove škole Čavoglave predloženim izmjenama se neće realizirati na način kako je planirano u izvornom Planu, odnosno financiranje FZOEU, a predloženo je financiranje Općine u iznosu 55.000,00 kuna za izmjenu stolarije i uređenje okoliša.

U programu sporta, projekt uređenja igrališta na Gaju je brisan, a projekt izgradnje spomen sobe na igralištu Kljaci ja smanjen za 5.000,00 kuna i preraspodijeljen je izvor financiranja.

U programu zaštite od požara i sustava zaštite i spašavanja, u projektu obnove vatrogasnog doma Kljaci došlo je do preraspodjele po izvorima financiranja. Projekt je prijavljen na financiranje iz EU sredstava.

U programu gospodarstvo, poduzetništvo, kapitalni projekt izrade prostorno planske dokumentacije za GZ Midenjak predloženim Izmjenama je ukinut jer se neće realizirati do kraja godine.

.